CELEX: 32016D0108
Language: hr
Date: 2016-01-27 00:00:00
Title: Provedbena odluka Komisije (EU) 2016/108 оd 27. siječnja 2016. o neodobravanju 2-butanon peroksida kao postojeće aktivne tvari za uporabu u biocidnim proizvodima za vrste proizvoda 1 i 2 (Tekst značajan za EGP)

28.1.2016   
            
            
               HR
            
            
               Službeni list Europske unije
            
            
               L 21/83
            
         PROVEDBENA ODLUKA KOMISIJE (EU) 2016/108
   оd 27. siječnja 2016.
   o neodobravanju 2-butanon peroksida kao postojeće aktivne tvari za uporabu u biocidnim proizvodima za vrste proizvoda 1 i 2
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
   budući da:
   
               (1)
            
            
               Delegiranom uredbom Komisije (EU) br. 1062/2014 (2) utvrđuje se popis postojećih aktivnih tvari koje treba ocijeniti radi njihova mogućeg odobrenja za uporabu u biocidnim proizvodima. Na tom se popisu nalazi i 2-butanon peroksid.
            
         
               (2)
            
            
               U skladu s člankom 12. stavkom 3. Delegirane uredbe (EU) br. 1062/2014, Europska agencija za kemikalije obavijestila je Komisiju da su se svi sudionici povukli iz programa pregleda za 2-butanon peroksid za uporabu u biocidnim proizvodima za vrste proizvoda 1 i 2.
            
         
               (3)
            
            
               2-butanon peroksid stoga ne bi trebalo odobriti kao postojeću aktivnu tvar za uporabu u biocidnim proizvodima za vrste proizvoda 1 i 2.
            
         
               (4)
            
            
               Mjere predviđene ovom Odlukom u skladu su s mišljenjem Stalnog odbora za biocidne proizvode,
            
         DONIJELA JE OVU ODLUKU:
   Članak 1.
   2-butanon peroksid (EZ br. 215-661-2, CAS br. 1338-23-4) ne odobrava se kao aktivna tvar za uporabu u biocidnim proizvodima za vrste proizvoda 1 i 2.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 27. siječnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 167, 27.6.2012., str. 1.
   
   
      (2)  Delegirana uredba Komisije (EU) br. 1062/2014 оd 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).